
11000 Beograd,Borisavljevićeva 74.mob:064/1191011, е-mail:savatebeograd@gmail.com
ПРАВИЛНИК

О ВОЂЕЊУ КЊИГЕ ЧЛАНОВА

САВАТЕ САВЕЗА БЕОГРАДА
Београд, 16. фебруар 2020.
На основу члана 49. ст. 5.. Закона о спорту Републике Србије (“Сл. гласник РС”, бр. 10/2016) и члана 24. Статута Савате савеза Београда, Управни одбор Савате савеза Београда на седници одржаној 16.02.2020. донео је 

ПРАВИЛНИК

О ВОЂЕЊУ КЊИГЕ ЧЛАНОВА

САВАТЕ САВЕЗА БЕОГРАДА
Члан 1.

Овим правилником се уређује садржај и начин вођења Књиге чланова Савате савеза Београда (у даљем тексту: Књига чланова)

Члан 2.

Књига чланова је саставни део безичне евиденције коју води Савате савез Београда (у даљем тексту: Савез).

Књига чланова се састоји од књиге (регистратора) са већим бројем истоветних евиденционих листова, израђених на белој хартији, прегледног листа чланова савеза и збирке исправа.

На омоту (насловној страни) Књиге чланова налази се знак Савеза и уписује се текст: „Књига чланова Савате савеза Београда“. Омот Књиге чланова је одштампан уз овај правилник, као Образац бр. 1, и чини његов саставни део.

Књига чланова садржи и прегледни лист чланова Савеза, у који се уписује: редни број, назив односно име и презиме члана, број евиденционог листа члана и категорија чланства. 

Прегледни лист чланова Савеза је одштампан уз овај правилник, као Образац бр. 2, и чини његов саставни део.

Члан 3.

Сваки члан Савеза има свој евиденциони лист.

Сваки евиденциони лист има свој број, а бројеви евиденционих листова се континуирано настављају кроз целу Књигу чланова.

Евиденциони лист з аправна лица се води на Обрасцу бр. 3, а евиденциони лист за физичка лица води се на Обрасцу бр. 4, који су одштампани уз овај правилник и чини његов саставни део.

На омоту (насловној страни) Књиге чланова налази се знак Савеза и уписује се текст: „Књига чланова Савате савеза Београда“. 

Евиденциони лист се оверава печатом спортског удружења.

Члан 4.

Евиденциони лист садржи рубрике у које се уписују редни број листа, датум уписа података у евиденциони лист, извор података, као и рубрике у које се уписују подацима о члану Савеза из става 2 и 3, овог члана.

За правно лице члана Савеза у евиденциони лист се уписују, у складу са чланом 5. Ст.2. и 10. Закона о спорту, следећи подаци:

1)назив организације (пун и скраћени); 

2)седиште организације (општина, улица и број); 

3)матични број;

4)ПИБ број; 

5)банковни текући рачун; 

6)буџетски рачун(Трезор);

7)број телефона;

8)број факса;

9)имејл адреса;

10)интернет презентација (webадреса); 

11)упис у надлежни регистар: број и датум решења о упису у надлежни регистар, орган код кога је извршен упис, броју регистру; 

12)заступник организације, у складу са чланом 57. став 1. и чланом 67. став 1. Закона о спорту; 

13)врста организације –спортско удружење, спортско привредно друштво, спортско друштво, грански спортски савез, спортски савез за област спорта, територијални спортски савез, друго удружење / савез у области спорта, предузетник за обављање спортских делатности; организација за обављање спортскихделатности; друга организација;

14)чланство у другим удружењима и савезима; 

15)датум усвајања статута; 

16)грана / област спорта; 

17)број чланова организације –укупан број чланова, број чланова спортиста, број категорисаних спортиста, број професионалних спортиста, број спортиста аматера под уговором; број чланова спортских стручњака, број спортских стручњака у радном односу са спортским удружењем, број спортских стручњака ангажованих путем уговорао стручном ангажовању, број чланова по категоријама чланства;

18)број запослених у организацији –укупан број запослених, број запослених на неодређено време, број запослених са високом стручном спремом;

19)датум пријема у чланство спортског удружење; 

20)категорија чланства; 

21)представљање у органима удружења;

22)изречене дисциплинске казне;

23)датум престанка чланства у спортском удружењу;

24)напомене.

За физичко лице члана спортског удружења у евиденциони листсе уписују,у складу са чланом 49. став 6. Закона о спорту, следећи подаци:

1)име, име оцаи презиме; 

2)датум рођења; 

3)држављанство;

4)адреса пребивалишта, односно боравишта;

5)подаци за контакт; 

6)број личног документа који служи као средство идентификације;

7)датум учлањења;8)категорија чланства;

9)изречене дисциплинске казне;

10)избор у органе спортског удружења;

11)датум престанка чланства;

12)напомене.

Члан 5.

У књигу чланова се уписује и промена података из члана 4. овог правилника.

Промена података који се воде о члану Савеза врши се тако што се саставља нови, пречишћени евиденцони лист члана, који носи основни број евиденционог листа и редни број промене (број листа xxx/x) а стари евиденциони лист се улаже у збирку исправа.Члан спортског удружења дужан је да сваку промену података који се водеу књизи чланова достави спортском удружењу најкасније у року од седам дана од дана њеног настанка

Члан 6.

Подаци о личности из члана 4. овог правилника могу бити учињени доступним трећем лицу у складу са Законом о спорт.

Члан 7.

Збирка исправа садржи исправе на основу којих су утврђени подаци о члану спортског удружења који су уписани у књигу чланова.

Члан 8.

Рубрике у евиденционом листу попуњавају се читко штампаним словима или компјутерским уносом, а уписани текст не сме се исправљати и брисати.

Члан 9.

Савез води књигу чланова по службеној дужности. Подаци за књигу чланова прикупљају се од чланова Савеза, из регистара у које су уписане организације чланови Савеза који су јавно доступни, одлука органа и радних тела спортског удружења и од надлежних спортских савеза. Лица која подносе молбу за пријем у чланство Савеза, уз ту молбу достављају Савезу и податке из члана 4. овог правилника. Савез утврђује упитник за достављање података из члана 4. овог правилника.

Члан 10.

Потврда о подацима из књиге чланова се издају на писмени захтев члана Савеза,  у складу са законом, уз навођење разлога за који ће се користити. Подаци из потврде могу се користити само за потребе наведене у захтеву, и то у изворном облику, и немогу се објављивати и умножавати,  нити давати другим лицима. 

Потврда из става 1. овог члана издају се у писменој форми и садржи податке из књиге чланова, датуму издавања потврде и датуму последњег ажурирања података у књизи чланова. Спортско удружење је одговорна за истоветност података које наведе у потврди из става 1. овог члана, са подацима добијеним из књиге чланова.

Спортско удружење чини доступним податке из члана 4. овог правилника министарству надлежном за спорт на његов захтев, ради остваривања надлежности тог министарства утврђених Закономо спорту

Члан 11.

Члан Савеза бришесе из књиге чланова по службеној дужности, на основу правноснажне одлуке којом је престао статус члана спортског удружења, у складу са Законом о спорту и статутом спортског удружења. Подаци о члану спортског удружења бришусе из књиге чланова прецртавањем његовог евиденционог листа двема паралелним црвеним косим линијама и улагањем евиденционог листа у збирку исправа.

Члан 12.

Заступник Савеза стара се о ажурном и тачном вођењу књиге чланова Савеза. Заступник Савеза одређује лице у спортском удружењу које је овлашћено за унос података у књигу чланова. Савез најмање једном годишње проверава тачност података уписаних у књигу чланова

Члан 13.

Овај правилник ступа на снагу осмог дана од дана објављивања на огласној табли Савеза или на сајту Савеза у електронском облику.
Београд, 16. 02. 2020.




   Савате Савез Београда

